Stadiwm pêl-droed yn Ras Abu Aboud, Doha, Qatar yw **Stadiwm 974** (Arabeg: استاد 974‎) neu **Stadiwm Ras Abu Aboud** gynt. Fe'i hagorwyd 30 Tachwedd 2021 ac mae'n lleoliad dros dro wedi'i wneud o 974 o gynwysyddion llongau wedi'u hailgylchu a fydd yn cynnal gemau yn ystod Cwpan y Byd FIFA 2022, ac ar ôl hynny bydd yn cael ei ddatgymalu. Dyma'r lleoliad dros dro cyntaf yn hanes Cwpan y Byd FIFA .

Dylunio ac adeiladu
-------------------

Dyluniwyd y stadiwm gan Fenwick Iribarren Architects.   Mae'r stadiwm wedi'i adeiladu ar safle 450,000 metr sgwâr ar benrhyn artiffisial. Mae ganddo ddyluniad modiwlaidd, ac mae'n cynnwys 974 o gynwysyddion llongau (Saesneg: *shipping containers*) wedi'u hailgylchu yn deyrnged i hanes diwydiannol y safle a chod deialu rhyngwladol Qatar sef (+974).  Mae rhai o'r cynwysyddion yn gartref i gyfleusterau stadiwm fel ystafelloedd ymolchi.  Bydd y cynwysyddion llongau a'r seddi a ddefnyddir gan y stadiwm yn cael eu datgymalu'n ddiweddarach a'u rhoi'n rhodd i wledydd eraill; dyma'r lleoliad dros dro cyntaf yn hanes Cwpan y Byd FIFA.  

Mae'r stadiwm yn un o wyth sydd wedi cael eu haddasu ar gyfer Cwpan y Byd FIFA 2022.  Dechreuodd y broses gaffael ar gyfer trawsnewid y stadiwm yn 2017. Bu HBK Contracting Company (HBK),  DCB-QA, Time Qatar, Fenwick Iribarren Architects (FI-A), Schlaich Bergermann Partner a Hilson Maron yn gweithio ar godi'r stadiwm hwn. 

Datgelodd ymchwiliad yn 2021 gan *The Guardian* fod dros 6500 o weithwyr mudol o Bangladesh, India, Pacistan, Nepal a Sri Lanka wedi marw rhwng 2010 a 2020 wrth adeiladu lleoliadau Cwpan y Byd yn Qatar.  Ar 23 Chwefror 2021, rhyddhaodd Construction News adroddiad a ddatgelodd nad yw cofnodion marwolaeth yn cynnwys galwedigaeth na gweithle.  Ym mis Mai 2015, cyhoeddodd *The Washington Post* erthygl ddiwygiedig yn nodi adroddiad gan lywodraeth Qatar.  Yr yn yr adroddiad dywed llywodraeth Qatar nad oes bywyd un gweithiwr wedi’i golli o ganlyniad i'r gwaith adeiladu ar gyfer Cwpan y Byd 2022, tra bod yr ymchwiliad gan *The Guardian* yn cysylltu rhai marwolaethau â’r gwaith adeiladu.

Hanes
-----

Enw gwreiddiol y stadiwm oedd Stadiwm Ras Abu Aboud ond ystod digwyddiad lansio ar 20 Tachwedd 2021 ailenwyd y lleoliad yn swyddogol yn Stadiwm 974.  Cynhaliwyd y gêm gyntaf yn Stadiwm 974 ar 30 Tachwedd 2021 ar ddiwrnod agoriadol Cwpan Arabaidd FIFA 2021, rhwng yr Emiraethau Arabaidd Unedig a Syria.  Cynhaliodd y stadiwm bum gêm yn ystod y twrnamaint.

Cwpan y Byd FIFA 2022
---------------------

Bydd saith gêm yn cael eu cynnal yn Stadiwm 974 yn ystod Cwpan y Byd FIFA 2022.

| Dyddiad | Tîm #1 | Canlyniad | Tîm #2 | Rownd | Presenoldeb |
| --- | --- | --- | --- | --- | --- |
| 22 Tachwedd 2022 |  Mecsico | - |  Gwlad Pwyl | Grŵp C |  |
| 24 Tachwedd 2022 |  Portiwgal | - |  Ghana | Grŵp H |  |
| 26 Tachwedd 2022 |  Ffrainc | - |  Denmarc | Grŵp D |  |
| 28 Tachwedd 2022 |  Brasil | - |  Y Swistir | Grŵp G |  |
| 30 Tachwedd 2022 |  Gwlad Pwyl | - |  Yr Ariannin | Grŵp C |  |
| 2 Rhagfyr 2022 |  Serbia | - |  Y Swistir | Grŵp G |  |
| 5 Rhagfyr 2022 | Enillwyr Grŵp G | - | Ail yn Grŵp H | Rownd yr 16 |  |

Ar ôl Cwpan y Byd FIFA 2022
---------------------------

Disgwylir i'r stadiwm gael ei ddatgymalu ar ôl Cwpan y Byd FIFA 2022. Wedyn, mae cynlluniau i gludo ac ailadeiladu’r stadiwm yn Maldonado, Uruguay i gynnal gemau ar gyfer Cwpan y Byd FIFA 2030 os bydd cais y wlad yn llwyddiannus.

Cyfeiriadau
-----------

1. ↑  "A Modular, Demountable Stadium Built From Shipping Containers Will Be Erected for Qatar 2022 World Cup". archdaily.com. 28 November 2017. Cyrchwyd 14 October 2021.
2. ↑  "Stadium 974". stadiumdb.com. Cyrchwyd 21 April 2022.
3. 1 2 3  "Demountable stadium built with shipping containers reaches completion in Qatar". *Dezeen* (yn Saesneg). 2021-11-24. Cyrchwyd 2022-01-06.
4. ↑  "Stadium 974 in Doha Container becomes icon". moresports.network. 9 February 2022. Cyrchwyd 14 April 2022.
5. ↑  "Ras Abu Aboud Stadium Makes Steady Progress". albawaba.com. 26 August 2020. Cyrchwyd 12 January 2021.
6. ↑  "Why will Ras Abu Aboud Stadium be dismantled after 2022 FIFA World Cup?". iloveqatar.net. 12 November 2020. Cyrchwyd 4 October 2021.
7. ↑  "Qatari firm wins contract for Ras Abu Aboud World Cup Stadium". thepeninsulaqatar.com. 29 May 2018. Cyrchwyd 7 October 2021.
8. ↑  "Ras Abu Aboud Stadium, Doha, Qatar". designbuild-network.com. 20 June 2018. Cyrchwyd 14 April 2022.
9. ↑  "Qatar unveils designs for Ras Abu Aboud while Khalifa Stadium gets 4-stars". inhabitat.com. 28 November 2017. Cyrchwyd 7 October 2021.
10. ↑  "Revealed: 6,500 migrant workers have died in Qatar since World Cup awarded". *TheGuardian.com*. 23 February 2021.
11. ↑  Garner-Purkis, Zak (2021-02-23). "Qatar migrant death rate revealed: 'more than 6,500 workers die since World Cup win'". *Construction News* (yn Saesneg). Cyrchwyd 2022-11-01.
12. ↑  Ingraham, Christopher (27 May 2015). "(UPDATED) The toll of human casualities in Qatar". *Washington Post*.
13. ↑  "Death toll among Qatar's 2022 World Cup workers revealed". *the Guardian* (yn Saesneg). 2014-12-23. Cyrchwyd 2022-11-01.
14. ↑  "UAE vs. Syria". *Soccerway*. 30 November 2021. Cyrchwyd 21 April 2022.
15. ↑  "2021 FIFA Arab Cup: Participating teams, fixtures and all you need to know". *Goal.com*. 18 December 2021. Cyrchwyd 21 April 2022.
16. ↑  Mundial 2030: Qatar ofreció a Lacalle Pou estadio construido con 974 contenedores y que es desmontable